AS “LATVIJAS VALSTS MEŽI” KOKSNES PRODUKTU KRAVU NODOŠANAS- PIEŅEMŠANAS STANDARTS

SATURS

[1. TERMINI UN DEFINĪCIJAS 3](#_Toc53385266)

[2. PRASĪBAS UN NOTEIKUMI PIRCĒJAM 4](#_Toc53385267)

[2.1. Piekļuves organizēšana Piegādes vietai 4](#_Toc53385268)

[2.2. Infrastruktūra Pārvadātāja kokvedēju gaidīšanai 4](#_Toc53385269)

[2.3. Pārvietošanās organizēšana Pircēja teritorijā 4](#_Toc53385270)

[2.4. Darba aizsardzības prasības un iekšējās kārtības noteikumi Pircēja teritorijā 5](#_Toc53385271)

[2.5. Kravas nodošana un pieņemšana 5](#_Toc53385272)

[2.6. Kravas izkraušana un novietošana Pircēja teritorijā 6](#_Toc53385273)

[2.7. Citi noteikumi kravu izkraušanai un novietošanai Pircēja teritorijā, ja produktu uzmērīšanu veic Uzmērītājs 7](#_Toc53385274)

[2.8. Citi noteikumi kontrolkravu izkraušanai un novietošanai Pircēja teritorijā, kur uzmērīšanu veic Pircējs 7](#_Toc53385275)

[2.9. Kravu un kontrolkravu uzmērīšanas kārtības un apstākļu nodrošināšana Pircēja teritorijā, kur uzmērīšanu veic Uzmērītājs 8](#_Toc53385276)

[3. PRASĪBAS UN NOTEIKUMI KOKSNES PRODUKTU PĀRVADĀTĀJAM 8](#_Toc53385277)

[3.1. Prasības Pārvadātājam, ierodoties pie Pircēja 8](#_Toc53385281)

[3.2. Darba aizsardzības prasības un iekšējās kārtības noteikumi Pārvadātājam, atrodoties Pircēja teritorijā 9](#_Toc53385282)

[3.3. Pārvietošanās ar kokvedēju Pircēja teritorijā 9](#_Toc53385283)

[3.4. Kravas nodošana un pieņemšana 9](#_Toc53385284)

[3.5. Kravas izkraušana un novietošana Pircēja teritorijā 10](#_Toc53385285)

[3.6. Kontrolkravu izkraušana un marķēšanas nosacījumi 11](#_Toc53385286)

# TERMINI UN DEFINĪCIJAS

Pircējs – koksnes produktu pircējs (juridiska persona vai privātpersona), koksnes produktu piegādes līgumu izpratnē Pasūtītājs.

Pārvadātājs – Piegādātāja nolīgts kokmateriālu kravu pārvadātājs, kas veic kokmateriālu kravu pārvadājumu un ar tiem saistītus pakalpojumus.

Piegādātājs – AS “Latvijas valsts meži”, kokmateriālu pārvadājumu pakalpojumu sniegšanas līgumu izpratnē Pasūtītājs.

Kokvedējs – apaļo kokmateriālu pārvadāšanai piemērots transportlīdzekļu sastāvs (kravas kokvedējs ar piekabi), kas aprīkots ar kokmateriālu iekraušanai un izkraušanai paredzētu hidromanipulatoru.

Piegādes vieta - Pircēja norādīta, koksnes produktu piegādes līgumā noteikta piegādes adrese.

Teritorija - kokmateriālu Pircējam piederoša teritorija piegādes vietā.

Pārvietošanās ceļi – kokvedējiem piemērotas iebraukšanas, pārvietošanās un izbraukšanas brauktuves piegādes vietas teritorijā.

Produkts – koksnes produktu veids, t.i. apaļie kokmateriāli (zāģbaļķi, malka u.c.), šķelda.

Grēda – kokmateriālu krāvums piegādes vietā.

Statnis – kokmateriālu vertikālais atbalsts.

Uzmērītājs – Ministru kabineta 06.11.2007. noteikumu Nr.744 “Noteikumi par koku un apaļo kokmateriālu uzskaiti” prasībām atbilstošs un akreditēts, apaļo kokmateriālu pārdevēju un pircēju pārvaldīts komersants, kas darbojas koku un apaļo kokmateriālu uzmērīšanas jomā.

Kontrolmērījums – kravas vai kravas daļas (kasetes) uzmērījums, kura veikšanai Piegādātājs piesaista Uzmērītāju. Kontrolmērījums tiek veikts pēc nejaušības principa izraudzītām kravām vai kravas daļām bez saskaņošanas ar Pircēju. Kravas daļas tiek numurētas, skaitot no automašīnas kabīnes. Kontrolmērījumu veic, izmantojot individuālo uzmērīšanas metodi. Kontrolmērījums var tikt veikts Piegādes vietā vai pirms krava ir nogādāta Piegādes vietā.

Kontrolkrava – pēc nejaušības principa izvēlēta krava vai kravas daļa (kasete), kura tiek pārmērīta pēc individuālās uzmērīšanas metodes.

# PRASĪBAS UN NOTEIKUMI PIRCĒJAM

## Piekļuves organizēšana Piegādes vietai

* + 1. Pircējam ir pienākums nodrošināt visā Līguma darbības laikā, t.sk. laikā, kad tiek ierobežota[[1]](#footnote-1) autotransporta kustība pa piegāžu veikšanai nepieciešamajiem autoceļiem:
			1. piekļuves organizēšanu Piegādes vietai no vistuvākā iespējamā valsts galvenā vai valsts reģionālā autoceļa;
			2. saskaņojuma saņemšanu ceļu un pievedceļu, kas nodrošina piekļuvi Piegādes vietai no valsts galvenajiem vai valsts reģionālajiem ceļiem, lietošanai, t.sk. no publiskā (valsts un pašvaldības) un privātā (fiziskas vai juridiskas personas) sektora ceļa īpašniekiem un/vai nodibinot ceļa servitūtu;
			3. Piegādātāja informēšanu par saņemtu ceļu lietošanas saskaņojumu, ko apliecina no ceļa īpašnieka iegūta rakstiska atļauja, kuras kopija atsūtīta Piegādātājam, vai aizlieguma zīmes neesamība uz ceļa/ceļiem.

## Infrastruktūra Pārvadātāja kokvedēju gaidīšanai

* + 1. Pircējs nodrošina atbilstošu infrastruktūru Pārvadātāja kokvedēju gaidīšanai līdz koksnes produktu pieņemšanai – nodošanai - piemērotu ceļu vai laukumu segumu Pircēju teritorijā, kas nerada bojājumus tehnikai, vai atbilstoši normatīvajiem aktiem izmantojamu publisko infrastruktūru pie iebrauktuves Piegādes vietā.

## Pārvietošanās organizēšana Pircēja teritorijā

* + 1. Pircējs nodrošina kokvedēja vadītājam redzamā vietā, pie iebraukšanas teritorijā izvietotu galveno pārvietošanās ceļu shēmu vai Pircēja pārstāvis iepazīstina kokvedēja vadītāju ar pārvietošanās maršrutu Pircēja teritorijā.
		2. Pircējs nodrošina apstākļus Pircēja teritorijā – sniega tīrīšanu, ceļu un laukumu uzturēšanu, lai Pārvadātājs varētu netraucēti piekļūt Pircēja norādītajai koksnes produktu izkraušanas vietai, izkraut kravu un izbraukt no teritorijas, nenodarot bojājumus tehnikai.
		3. Pircējs nodrošina apstākļus šādu kokvedēju pārvietošanās prasību ievērošanai:
			1. pārvietošanās ceļu minimālais platums ir 4.50 m;
			2. pārvietošanās ceļi nodrošina caurbraukšanu 4.50 m augstumā;
			3. pārvietošanās ceļu segums un tā nestspēja nodrošina, ka risu dziļums atsevišķās vietās nepārsniedz 25 cm;
			4. pagriezienu un krustojumu rādiuss nodrošina iespēju kokvedēja sastāvam pagriezties (kokvedēja sastāva garums 18.75 m);
			5. atsevišķi nogriežņi grēdās nav izvirzījušie no grēdas vairāk par 0.5 m uz pārvietošanās ceļu pusi. Grēdu gali nostiprināti pret velšanos vai krauti tā, lai kokmateriāli neveļas un grēdas gala leņķis nepārsniedz 35 grādus;
			6. kokvedēju un kokvedēju vadītāja kustība ražošanas un uzmērīšanas līniju u.c. ražošana iekārtu tuvumā ir droša un atbilstoša Piegādes vietas iekšējās kārtības un darba aizsardzības prasībām.

## Darba aizsardzības prasības un iekšējās kārtības noteikumi Pircēja teritorijā

* + 1. Pircējam ir pienākums klātienē vai 2.4.2.punktā noteiktā kārtībā iepazīstināt kokvedēja vadītājus ar Pircēja piegādes vietā spēkā esošajiem iekšējās kārtības noteikumiem un darba aizsardzības prasībām, uzraudzīt to ievērošanu.
		2. Pircējs nodrošina kokvedēja vadītājam redzamā vietā, pie iebraukšanas teritorijā izvietotas norādes (simbola lielums ne mazāks par 15 cm), par iekšējās kārtības noteikumiem Pircēja teritorijā, piemēram:
			1. maksimālā ātruma ierobežojums;
			2. smēķēšanas aizliegums vai vietas norāde;
			3. papildu atbalsta paliktņu lietošana;
			4. kokvedēju platformu tīrīšanas vieta;
			5. darba aizsardzības līdzekļu lietošana (ķivere, signālveste u.c.);
			6. galveno pārvietošanās ceļu shēma.
		3. Pircējs nodrošina kokvedēju vadītājus ar īpašiem darba aizsardzības līdzekļiem (piemēram, aizsargbrilles), kuru lietošanu Pircēja teritorijā paredz iekšējās kārtības noteikumi. Individuālos darba aizsardzības līdzekļu lietošanu nodrošina Pārvadātājs atbilstoši 3.2.2.punktā noteiktajam.
		4. Pircējs nodrošina apstākļus Pircēja teritorijā, lai Pārvadātājs varētu izkraut koksnes produktus atbilstoši darba aizsardzības noteikumiem.
		5. Pircējs nodrošina atkritumu konteinera izvietošanu redzamā vietā vai kokvedēja vadītāja informēšanu par atkritumu izmešanai paredzētu vietu.
		6. Pircējs nodrošina iespēju kokvedēja vadītājam izmantot tualeti, iespēju robežās dušas telpas un pieeju dzeramajam ūdenim.

## Kravas nodošana un pieņemšana

* + 1. Ja radusies nepieciešamība, saziņai ar Pircēja pārstāvi kokvedēja vadītājs izmanto uz kravas pavadzīmes norādīto Pircēja kontaktpersonas tālruņa numuru. Par kontaktpersonas tālruņa numura maiņu Pircējs informē Piegādātāju Piegādes līgumā noteiktajā kārtībā.
		2. Pircējs nodrošina kravas/-u pieņemšanu ar intensitāti, kas ir ne mazāka kā tabulā norādītais minimālais kravu skaits stundā:

|  |  |
| --- | --- |
| Visu ar Pircēju noslēgtu līgumu kopējais piegāžu apjoms mēnesī (m3) no – līdz (ieskaitot) | Minimālā kravu pieņemšanas intensitāte (kravas/stundā) |
| 45 000 – 60 000 | 6 |
| 20 000 – 44 999 | 5 |
| 15 000 – 19 999 | 4 |
| 10 000 – 14 999 | 3 |
| 5000 - 9999 | 2 |
| Līdz 4999 | 1 |

* + 1. Pircējs nodrošina kravas pieņemšanu vienas stundas laikā no Pārvadātāja pieteikšanās brīža pie Pircēja pārstāvja. Par Pārvadātāja pieteikšanas brīdi pie Pircēja tiek uzskatīts viens no veidiem:
			1. Pēc Pārvadātāja pieprasījuma Pircēja norādīts Pārvadātāja pieteikšanās laiks uz kravas pavadzīmes,
			2. Pārvadātāja telefoniska pieteikšanās pie Pircēja pārstāvja gadījumos, ja Pircējs nav nodrošinājis atbilstošu infrastruktūru Pārvadātāja kokvedēju gaidīšanai un kokvedēja vadītājs nevar apstāties un gaidīt kravas pieņemšanu attālumā tuvāk par 200m no iebraukšanas Pircēja teritorijā. Šajā gadījumā Pircēja pārstāvim ir pienākums reģistrēt telefonisku pieteikšanos, norādot kokvedēja reģistrācijas numuru, pavadzīmes numuru, pieteikšanās datumu un laiku. Kokvedēja vadītājs minēto informāciju norāda uz kravas pavadzīmes.
		2. Ja Pircējs nenodrošina Pārvadātāja pieteikšanās brīža pie Pircēja reģistrāciju 2.5.3.punktā noteiktajā kārtībā, par pieteikšanās brīdi tiek uzskatīta informācija no kokvedēja GPS sekošanas sistēmas par kokvedēja ierašanos pie Pircēja vai tuvākajā gaidīšanas vietā.
		3. Kravas pieņemšanas-nodošanas faktu apstiprinošs dokuments ir pavadzīme. Pircēja pienākums ir kravas pieņemšanas brīdī pārliecināties par pavadzīmē norādītās informācijas pareizību un atbilstību piegādātajai kravai, un noformēt pavadzīmi, tajā norādot:
			1. kravas pieņēmēja parakstu,
			2. paraksta atšifrējumu,
			3. kravas pieņemšanas laiku,
			4. Pārvadātāja pieteikšanās laiku (saskaņā ar standarta 2.5.3.punktā noteikto kārtību).
		4. Aizpildītas pavadzīmes Pārvadātāja eksemplāru Pircējs izsniedz Pārvadātāja kokvedēja vadītājam, Piegādātāja eksemplāru iesniedz vai nosūta Piegādātājam uz Piegādes līgumā noteikto adresi ne vēlāk kā 6 (sešu) dienu laikā pēc attiecīgās kravas piegādes.
		5. Pircējam ir pienākums nodrošināt Piegādātāja informēšanu par apstākļiem, kas kavē piegādāto apaļo kokmateriālu kravas pieņemšanu.

## Kravas izkraušana un novietošana Pircēja teritorijā

* + 1. Pircējam ir pienākums nepārprotami norādīt kokvedēja vadītājam kravas vai kravas daļu (ja kravā tiek piegādāti vairāki produkti) izkraušanas vietu/-as.
		2. Pircējs nodrošina, ka kokvedējam veicot pašizkraušanos, izkraušanās augstums nepārsniedz 5.0 m. Ja nepieciešama izkraušanos veikt augstāk par 5.0 m, Pircējs nodrošina kokvedēja izkraušanu ar Pircējam piederošu, šim nolūkam paredzētu tehniku.
		3. Veicot kravas izkraušanu, Pārvadātājam nav pienākums Pircēja vajadzībām veikt nogriežņu izripināšanu uzmērīšanai un apaļo kokmateriālu tievgaļu orientēšanu vienā virzienā.
		4. Pārvadātājs izkraujot kravu Pircēja teritorijā lieto atbalsta paliktņus, kuru atbalsta laukuma izmērs ir ne mazāks par 1250 cm2 (piemēram, apļa formas paliktņus ar rādiusu no 20 cm, kvadrātveida paliktņus ar malas izmēru no 35 cm). Ja Pircēja teritorijā iekšējās kārtības noteikumi paredz paliktņu ar līdzenu pamatni lietošanu, Pārvadātājs izmanto paliktņus ar līdzenu pamatni, kas nerada bojājumus kravas izkraušanas vietas segumam.

## Citi noteikumi kravu izkraušanai un novietošanai Pircēja teritorijā, ja produktu uzmērīšanu veic Uzmērītājs

* + 1. Pircējs nodrošina, ka kravu uzglabā nošķirti no citām koksnes produktu kravām līdz koksnes produktu uzmērīšanai un kvalitātes novērtēšanai.
		2. Ja produktu uzmērīšanu veic Uzmērītājs, izmantojot individuālo uzmērīšanas metodi, Pircējs nodrošina, ka kravas ir atdalītas viena no otras. Kravu atdalīšanu var veikt vienā no veidiem:
			1. atstājot atstarpi starp izkrautajām kravām,
			2. lietojot vismaz 2 šķērskokus starp kravām. Kravu atdalīšanai pēc kravas izkraušanas, izmanto šķērskokus no piegādātās kravas. Pircējs norāda kokvedēja vadītājam, cik šķērskoki jālieto kravu atdalīšanai,
			3. Pircējs atdalošos šķērskokus pievieno kravai, kas atrodas zem šķērskokiem.
		3. Ja produktu uzmērīšanu veic Uzmērītājs, izmantojot grupveida uzmērīšanas metodi, nosakot tilpumu pēc kraujmēra, Pircējs nodrošina, ka kravas ir atdalītas viena no otras. Kravu atdalīšanu var veikt vienā no veidiem:
			1. novietojot kravu uzmērīšanai paredzētos statņos,
			2. atstājot attālumu starp izkrautajām kravām 2.0m, ja blakus tiek izvietoti Piegādātāja piegādāti vienādi produkti vai blakus tiek izvietoti citu piegādātāju piegādāti produkti;
			3. atstājot attālumu starp izkrautajām kravām 1.0m, ja blakus tiek izvietoti Piegādātāja piegādāti dažādi produkti.
		4. Pircējs nodrošina piegādātās kravas marķēšanu (identificēšanu) pēc kravas izkraušanas līdz uzmērīšanas veikšanai. Veicot marķēšanu vismaz divās vietās uz izkrautās kravas, vienā no veidiem:
			1. Ar mitrumizturīgu marķējamo krāsu,
			2. Piestiprinot mitrumizturīgas marķējamās lapas.
		5. Pircējs var uzdot veikt kravas marķēšanu Pārvadātājam, izsniedzot tam atbilstošu marķēšanas krāsu vai marķējamās lapiņas un to piestiprināšanai nepieciešamo aprīkojumu.

## Citi noteikumi kontrolkravu izkraušanai un novietošanai Pircēja teritorijā, kur uzmērīšanu veic Pircējs

* + 1. Piegādātājs informē Pircēju, ja tiks veikts kontrolmērījums Piegādes vietā, norādot uz kravas pavadzīmes atzīmi “Kontrolkrava” vai “Kontrolkrava (1. kasete)”, “Kontrolkrava (2. kasete)”, “Kontrolkrava (3. kasete)”, “Kontrolkrava (4. kasete)”.
		2. Pircējs uzmēra kravu Līgumā noteiktajā kārtībā, novieto un uzglabā kontrolkravu vai kontrolkravas daļas atsevišķi no citām apaļo kokmateriālu kravām.
		3. Pircējs nodrošina apstākļus, lai kokvedēja vadītājs varētu veikt kontrolkravas vai tās daļas marķēšanu.
		4. Pircējs nodrošina kontrolkravas vai kontrolkravas daļas izripināšanu līdzenā, no sniega, mizām, citiem koksnes atlikumiem un svešķermeņiem tīrā vietā.
		5. Pircējs nodrošina kontrolmērījuma veikšanai nepieciešamos apstākļus un sniedz visu nepieciešamo informāciju kontrolmērījuma veikšanai.

## Kravu un kontrolkravu uzmērīšanas kārtības un apstākļu nodrošināšana Pircēja teritorijā, kur uzmērīšanu veic Uzmērītājs

* + 1. Pirms uzmērīšanas uzsākšanas Pircējs izsniedz Uzmērītājam uzmērīšanai paredzēto kravu pavadzīmes un veic atzīmi uz pavadzīmes, ja kravas daļas atrodas dažādās vietās Pircēja teritorijā.
		2. Pircējs teritorijas plānā norāda precīzu katras kravas atrašanās vietu un norāda uz kravas identifikatoriem (marķējumiem). Gadījumos, ja kravas uzrādīšana teritorijas plānā nav iespējama vai pastāv sajaukšanās risks, Pircējs uzrāda kravas atrašanās vietu/-as Pircēja teritorijā klātienē.
		3. Uzmērot koksnes produktus, izmantojot individuālo uzmērīšanas metodi, Pircējs nodrošina kokmateriālu izripināšanai nepieciešamo tehniku ne vēlāk kā 15 minūtes no akta “Akts par darba uzsākšanu un beigšanu” sastādīšanas un parakstīšanas brīža. Tehnika uzmērīšanas procesā tiek izmantota bez pārtraukumiem - tādā veidā, kas nodrošina procesa nepārtrauktu norisi un neveido dīkstāves.
		4. Pircējs nepiedalās kravas uzmērīšanas procesā. Visi jautājumi vai norādījumi Uzmērītājam tiek sniegti pirms vai pēc kravas uzmērīšanas. Par darba kvalitātes jautājumiem tiek ziņots reģionālajam uzmērīšanas nodaļas vadītājam.
		5. Ja uzmērīšana tiek veikta diennakts tumšajā laikā, Pircējs nodrošina apgaismojumu, kurā iespējams veikt uzmērījumus un novērtēt koksnes produktu kvalitāti.
		6. Ieteicams kontrolkravu uzmērīšanai nodrošināt estakādi (rampu).

# PRASĪBAS UN NOTEIKUMI KOKSNES PRODUKTU PĀRVADĀTĀJAM

1.
2.
3.

## Prasības Pārvadātājam, ierodoties pie Pircēja

* + 1. Pārvadātājs, ierodoties pie Pircēja, ziņo Piegādātājam par apstākļiem, kas kavē vai liedz kravas nodošanu:
			1. ceļa nestspējas samazināšanās periodos uz pievedceļiem pie Pircēja izvietotas transportlīdzekļa masu ierobežojošas ceļazīmes,
			2. infrastruktūra Kokvedēja gaidīšanai līdz kravas pieņemšanai – nodošanai nav nodrošināta, var radīt bojājumus tehnikai vai ir pretrunā ar normatīvo aktu prasībām,
			3. gaidīšanas laiks no pieteikšanās pie Pircēja pārstāvja līdz kravas izkraušanai pārsniedz vienu stundu,
			4. citos gadījumos, kad nav iespējama kravas nodošana.

## Darba aizsardzības prasības un iekšējās kārtības noteikumi Pārvadātājam, atrodoties Pircēja teritorijā

* + 1. Pārvadātājam ir pienākums klātienē vai 2.4.2.punktā noteiktajā kārtībā iepazīties ar Pircēja piegādes vietā spēkā esošajiem iekšējās kārtības noteikumiem un darba aizsardzības prasībām un tās ievērot un izpildīt.
		2. Pārvadātājs nodrošina individuālo darba aizsardzības līdzekļu lietošanu:
			1. aizsargķivere ar derīguma termiņu 5 gadi no ražošanas datuma;
			2. aizsargapavi ar cieto purngalu un neslīdošu zoli;
			3. darba cimdi;
			4. augstas redzamības brīdinājuma aizsargveste vai spilgtas krāsas aizsargapģērbs  (Atbilstoši LVS EN 471:1994);
			5. Pircēja izsniegto īpašo darba aizsardzības līdzekļu lietošanu, ja to paredz Pircēja iekšējās kārtības noteikumi.
		3. Pārvadātājs nodrošina, ka kokvedēji ir tehniskā kārtībā, nepieļaujot kokmateriālu un Pircēja teritorijas piesārņošanu ar degvielu, eļļu, tehniskiem šķidrumiem, atlūzām u.c.
		4. Pārvadātājs nodrošina, ka Pircēja teritorija un/vai kokvedēja gaidīšanas vieta netiek piesārņota ar atkritumiem. Kokvedēja vadītājs atkritumus izmet tikai tam paredzētajos konteineros, Pircēja norādītajā vietā.
		5. Ja Pircējs nav norādījis vietu bīstamo atkritumu izmešanai, aizliegts tos atstāt Pircēja teritorijā.
		6. Pārvadātājs Kokvedēju platformu tīrīšanu veic tikai Pircēja norādītās vietās.

## Pārvietošanās ar kokvedēju Pircēja teritorijā

* + 1. Pārvadātājs Pircēja teritorijā pārvietojas pa pārvietošanās ceļu shēmā norādītajiem pārvietošanās ceļiem un/vai ievēro Pircēja pārstāvja norādes par pārvietošanās maršrutu Pircēja teritorijā. Neskaidrību gadījumā pārvietošanās maršrutu precizē pie Pircēja.
		2. Pārvadātājs pārvietojas pa Pircēja teritoriju, ievērojot piesardzību, nenodarot bojājumus Pircēja infrastruktūrai, iekārtām un ražošanas produktiem.
		3. Pārvadātājs pārvietojas pa Pircēja teritoriju, ievērojot noteikto braukšanas ātrumu, bet nepārsniedzot 20 km/h, ja nav norādīts cits maksimālais braukšanas ātrums teritorijā.

## Kravas nodošana un pieņemšana

* + 1. Ierodoties Piegādes vietā, saziņai ar Pircēja pārstāvi Pārvadātājs izmanto uz kravas pavadzīmes norādīto Pircēja kontaktpersonas tālruņa numuru.
		2. Pārvadātājam, ierodoties pie Pircēja, ir pienākums pieteikties pie Pircēja pārstāvja. Par pieteikšanos tiek uzskatīts viens no veidiem:
			1. Pircēja norādīts Pārvadātāja pieteikšanās laiks uz kravas pavadzīmes,
			2. Pārvadātāja pieteikšanās un kravas pavadzīmes reģistrācija pie Pircēja pārstāvja pirms iebraukšanas teritorijā,
			3. Pārvadātāja telefoniska pieteikšanās pie Pircēja pārstāvja gadījumos, ja Pircējs nav nodrošinājis atbilstošu infrastruktūru Pārvadātāja kokvedēju gaidīšanai un kokvedēja vadītājs nevar apstāties un gaidīt kravas pieņemšanu attālumā tuvāk par 200 m no iebraukšanas Pircēja teritorijā. Šajā gadījumā Pircēja pārstāvim ir pienākums reģistrēt telefonisku pieteikšanos, norādot kokvedēja reģistrācijas numuru, pavadzīmes numuru, pieteikšanās datumu un laiku. Kokvedēja vadītājs minēto informāciju norāda uz kravas pavadzīmes.
		3. Pārvadātāja pienākums ir pirms kravas nodošanas un pavadzīmes noformēšanas no Pircēja puses, pārliecināties par pavadzīmē norādītās piegādes vietas atbilstību.
		4. Pārvadātājs, nododot kravu Pircēja pārstāvim, nodod korekti aizpildītu kokmateriālu transporta pavadzīmi.
		5. Kravas nodošanas - pieņemšanas faktu apstiprinošs dokuments ir pavadzīme. Aizpildītas pavadzīmes Pārvadātāja eksemplāru kokvedēja vadītājs saņem no Pircēja.

## Kravas izkraušana un novietošana Pircēja teritorijā

* + 1. Pārvadātājs veic kravas vai kravas daļas izkraušanu tikai Pircēja norādītajā kravas izkraušanas vietā. Neskaidrību gadījumā Pircējs Pārvadātājam izkraušanās vietu norāda klātienē.
		2. Pārvadātājs nav tiesīgs kravu izkraut bez Pircēja norādījumiem.
		3. Ja vienā kokmateriālu kravā ir dažādi produkti, tie obligāti jānovieto atsevišķi.
		4. Pārvadātājs izkrauj kravu tā, lai atsevišķi nogriežņi grēdās nav izvirzījušies no grēdas vairāk par 0.5 m uz pārvietošanās ceļu pusi. Nenostiprinātās grēdās izkraušanu veic tā, lai kokmateriāli neveļas un grēdas gala leņķis nepārsniedz 35 grādus.
		5. Pārvadātājs, izkraujot kravu grēdā, kokmateriālus nekrauj augstāk par 5.0 m.
		6. Pēc Pircēja norādījumiem, Pārvadātājs kravas atdala ar šķērskokiem. Kravu atdalīšanai, pēc kravas izkraušanas, izmanto šķērskokus no piegādātās kravas. Pircējs norāda kokvedēja vadītājam, cik šķērskoki jālieto kravu atdalīšanai. Nav pieļaujama kravu kraušana 2 un vairāk stāvos.
		7. Pēc Pircēja norādījumiem Pārvadātājs izkrauj kravu starp speciāli šim nolūkam izmantotiem statņiem vai ievērojot atstarpi starp kravām. Par attālumu, kas jāievēro starp/no citiem laukumā esošiem koksnes produktiem, informē Pircēja pārstāvis.
		8. Izkraujot kravu, Pārvadātājs lieto atbalsta paliktņus, kuru atbalsta laukuma izmērs ir ne mazāks par 1250 cm2 (piemēram, apļa formas paliktņus ar rādiusu no 20 cm, kvadrātveida paliktņus ar malas izmēru no 35 cm). Ja Pircēja teritorijā iekšējās kārtības noteikumi paredz paliktņu ar līdzenu pamatni lietošanu, Pārvadātājs izmanto paliktņus ar līdzenu pamatni, kas nerada bojājumus kravas izkraušanas vietas segumam.
		9. Pēc Pircēja pieprasījuma Pārvadātājs veic piegādātās kravas marķēšanu (identificēšanu). Veikt marķēšanu, norādot skaidri salasāmu kravas pavadzīmes numuru un Piegādātāja nosaukuma saīsinājumu – LVM, vismaz divās vietās uz izkrautās kravas, vienā no veidiem:
			1. Ar Pircēja izsniegtu mitrumizturīgu marķējamo krāsu,
			2. piestiprina Pircēja izsniegtas mitrumizturīgas marķējamās lapas.
		10. Izkraujot kravu 2.7.3.2 un 2.7.3.3. punktos minētajos gadījumos ieteicams marķēt kravu sākuma un beigu nogriežņus, tādējādi samazinot kravu sajaukšanās risku ar citām kravām.

## Kontrolkravu izkraušana un marķēšanas nosacījumi

* + 1. Pārvadātājs, veicot Kontrolkravas izkraušanu, tās novieto atsevišķi no citām kravām vai kravu daļām, lai nepieļautu to sajaukšanos.
		2. Pārvadātājs veic Kontrolkravu marķēšanu ar marķējamo krāsu, atbilstoši LVM kokmateriālu pārvadājumu uzdevumu izpildes rokasgrāmatā noteiktajam.
1. neattiecas uz lielgabarīta un smagsvara pārvadājumu atļauju saņemšanu [↑](#footnote-ref-1)